Държавен вестник, бр. 50, 2025 г., стр. 15

БРОЙ  50	
Д Ъ Р Ж А В Е Н  В Е С Т Н И К 	
СТР.  15   
на приемащата държава членка, както и на 
Българската народна банка следната инфор­
мация:
1. идентификационни кодове на правния 
субект (ИКПС) на юридическото лице на ку­
пувача на кредити и на неговия представител 
по чл. 38, а когато такъв код не е определен, 
се посочват:
а) данни, идентифициращи купувача на 
кредити и неговия представител по чл. 38, 
на лицата, които ги управляват или пред­
ставляват, както и на лицата, притежаващи 
квалифицирано дялово участие в капитала 
им по смисъла на чл. 4, параграф 1, т. 36 от 
Регламент (ЕС) № 575/2013;
б) адресът на купувача на кредити и на 
неговия представител по чл. 38;
2. общия размер на прехвърляните взема­
ния по необслужвани кредити;
3. броя и индивидуалния размер на прех­
върлените вземания по необслужвани кредити;
4. наличието на и видовете обезпечения 
по тях, когато е приложимо.
(6) Българската народна банка може да 
изисква от кредитните институции да пре­
доставят информацията по ал. 5 на всеки три 
месеца, при необходимост, включително с цел 
по-добро наблюдение на голям брой прехвър­
ляни вземания по необслужвани кредити по 
време на извънредни обстоятелства.
(7) За осъществяване на правомощията 
си по този закон Българската народна банка 
може да изисква от кредитните институции 
и от купувачите на кредити допълнителна 
информация относно прехвърлените вземания 
по необслужвани кредити.
Изпращане на информацията
Чл. 32. Българската народна банка изпра­
ща незабавно информацията по чл. 31, ал. 5, 
6 и 7 на компетентните органи на държавата 
по произход на купувача на кредити, както 
и всяка друга информация, която смята за 
необходима за изпълнението на функциите 
и задълженията им, в случаите, когато е 
приложимо.
Обмен на информация
Чл. 33. Обменът на информация по тази 
глава е в съответствие с разпоредбите на Регла­
мент (ЕС) 2016/679 и Регламент (ЕС) 2018/1725 
на Европейския парламент и на Съвета от 
23 октомври 2018 г. относно защитата на фи­
зическите лица във връзка с обработването 
на лични данни от институциите, органите, 
службите и агенциите на Съюза и относно 
свободното движение на такива данни и за 
отмяна на Регламент (ЕО) № 45/2001 и Ре­
шение № 1247/2002/ЕО (ОВ, L 295/39 от 21 
ноември 2018 г.), наричан по-нататък „Регла­
мент (ЕС) 2018/1725“.
Технически стандарти за изпълнение за 
образци на данни
Чл. 34. (1) При предоставяне на инфор­
мацията, предвидена в чл. 31, на купувачите 
на кредити кредитните институции спазват 
изискванията, посочени в Регламент за из­
пълнение (ЕС) 2023/2083 на Комисията от 26 
септември 2023 г. за определяне на технически 
стандарти за изпълнение за прилагането на 
чл. 16, параграф 1 от Директива (ЕС) 2021/2167 
на Европейския парламент и на Съвета по 
отношение на образците, които кредитните 
институции трябва да използват, за да пре­
доставят на купувачите информация относно 
своите кредитни експозиции в банковия порт­
фейл (ОВ, L 241/21 от 29 септември 2023 г.), 
наричан по-нататък „Регламент за изпълнение 
(ЕС) 2023/2083“.
(2) Кредитните институции прилагат посо­
чените в ал. 1 технически стандарти, вклю­
чително по отношение на прехвърлянето на 
вземания по необслужван кредит на друга 
кредитна институция.
(3) Кредитните институции прилагат из­
искванията по ал. 1 за данни за предоставяне 
на информация между кредитните институции 
в случаите, когато има само прехвърляне на 
вземане по необслужван кредит.
Г л а в а  ч е т в ъ р т а
КУПУВАЧИ НА КРЕДИТИ
Задължения на купувача на кредити
Чл. 35. (1) Купувачът на кредити сключва 
договор с кредитна институция или лице, 
обслужващо кредити, което да извършва 
дейностите по чл. 6, ал. 2, по отношение на 
вземания по необслужвани кредити, предоста­
вени на потребители.
(2) Купувачът на кредити може да извърш­
ва самостоятелно обслужване по договори за 
кредит, сключени с потребители, единствено 
след получаване на лиценз за извършването на 
една или повече от дейностите по чл. 6, ал. 2.
(3) Купувачът на кредити може да извърш­
ва дейности по чл. 6, ал. 2 по отношение на 
вземания по необслужвани кредити, предоста­
вени на юридически лица, при спазване на 
изискванията на този закон, с изключение на 
разпоредбите по чл. 8 – 15. 
(4) По отношение на правата и защитата на 
кредитополучателите, свързани с придобива­
нето на вземания, се прилагат и посочените 
в чл. 4, ал. 1 правила, както и изискванията 
за защита на личните данни, предвидени в 
Регламент (ЕС) 2016/679 и в Закона за защита 
на личните данни.
(5) В случаите по ал. 1 определената кредит­
на институция или лице, обслужващо кредити 
по ал. 1, изпълнява от името на купувача на 
кредити задълженията по ал. 4, чл. 18, 37 и 
39, произтичащи от прехвърленото вземане 
по необслужван кредит.
(6) Когато не е сключен договор с кредитна 
институция или лице, обслужващо кредити, 
купувачът на кредити или неговият предста­
вител спазват ал. 4 и 5.